LAOAG CITY-Kinamat dagiti kameng ti PNP Laoag dagiti dua Arab nationals gapu ta saan da a naka-helmet
Kuna ni Police Supt. Jeffrey Gorospe, OIC chief of police ti PNP-Laoag, kabayatan nga agpatpatrolya da ket nakita da ti dua nga Arab Nationals a nakamotorsiklo ngem ti back rider ket awan ti suot nga helmet.
Gapu iti daytoy, ginandat da a pagsardengen dagiti dua ngem imbes nga agsardeng da ket ad-adda pay a pintaray ti driver ti motorsiklo a rason ti nangkamatan da kadakuada.
Napilitan laeng a nagsardeng dagiti dua idi awanen ti mapagnaan da gapu ti kaado dagiti nakasangga a traysikel iti dalan.
Inbatad ni Gorospe nga adda ti naipakita a lisensya ti driver ken ti laeng violation da ket ti kaawan ti suot nga helmet ti back rider ken ti saan a panangtungpal kadakuada nupay nakauniporme da.
Saan metten nga innaganan ni Gorospe dagtii nasao a gangannaet ngem dagitoy ket agpapautang ti kwarta ken agnanaed da iti ili ti San Nicolas.
ilo_Latn ilo_Latn ilo_Latn ilo_Latn ilo_Latn ilo_Latn